|  |  |
| --- | --- |
| http://upload.wikimedia.org/wikipedia/commons/thumb/b/bc/COA_Prokuplje.jpg/80px-COA_Prokuplje.jpg | **РЕПУБЛИКА СРБИЈА**  **ГРАД ПРОКУПЉЕ**  **ГРАДСКА УПРАВА**  НикодијаСтојановића 2, 18400 Прокупље, [www.prokuplje.org.rs](http://www.prokuplje.org.rs) |

На основу члана 14. став 1. члана 15. и 16.Закона о јединственом бирачком списку (,,Службени гласник РС“ бр.104/09 и 99/11) и тачке 9 и 10.Упутства за спровођење Закона о јединственом бирачком списку (,,Службени гласник РС“ бр.15/12, 88/18,67/20, 40/21 и 90/21 ), и Одлуке о расисивању избора за председника Републике Србије (,,Службени гласник РС“, бр 29/2022), Градска управа града Прокупља

ИЗЛАЖЕ НА УВИД

ДЕО ЈЕДИНСТВЕНОГ БИРАЧКОГ СПИСКА ЗА ТЕРИТОРИЈУ

ГРАДА ПРОКУПЉА

Део Јединственог бирачког списка за територију града Прокупља, изложен је на увид у просторијама Градске управе града Прокупља, Никодије Стојановића бр 2. канцеларија бр.40.

Увид у део Јединственог бирачког грађани могу извршити непосредно у просторији Градској управи града Прокупља у циљу провере да ли је грађанин уписан у бирачки списак и да ли су уписани подаци тачни.

Увид у јединствени бирачки списак може се извршити и електронским путем на званичној интернет страници Министарства државне управе и локалне самоуправе [www.mduls.gov.rs/registri/jedinstveni-biracki-spisak](http://www.mduls.gov.rs/registri/jedinstveni-biracki-spisak), уношењем података о јединственом матичном броју грађана и броју личне карте..

Грађани са пребивалиштем, односно интерно расељена лица са боравиштем на територији града Прокупља могу извршити увид у бирачки списак, сваког радног дана од 7,оо до 15,00 сати и поднети захтев за упис, брисање, измену, допуну или исправку података у бирачком списку најкасније до дана закључења бирачког списка односно до 18.марта 2022.године до 24.00 сата.

Од закључења бирачког списка, све до 72 часа пре дана избора Министарство државне управе и локалне самоуправе доноси решења којима се заснива промена у бирачком списку, на основу захтева грађана поднетих Министарству или путем Градске управе града Прокупља.

Од проглашења изборне листе , право на увид у бирачки списак и подношења захтева за промене у бирачки списак има и подносилац изборне листе или лице које он овласти по истом поступку по коме то право имају и грађани. Уз захтев се прилаже овлашћење и потребни докази.

Грађани могу од расписивања избора за председника Републике Србије до најкасније пет дана пре дана закључења бирачког списка, 12.марта 2022.годинеподнети захтев да се у бирачки списак упише податак да ће гласач на изборима за председседника Републике Србије гласати према месту боравишта у земљи (изабрано место гласања)или према месту боравишта.

У поступку вршења увида у бирачки списак лице овлашћено за ажурирање бирачког списка , лице за пружање техничке подршке Градске управе дужни су да поступају у складу са законом којим се уређује заштита података о личности.

У Прокупљу, 3.март 2022.године

Заменик начелника

Градске управе

Угљеша Костић